યુએસના રાષ્ટ્રપતિ ડોનાલ્ડ ટ્રમ્પ અને ઉત્તર કોરિયાના પ્રમુખ કિમ જોંગ ઉન વચ્ચે આ સપ્તાહમાં સિંગાપોરમાં ઐતિહાસિક સમિટ યોજાઈ હતી. સમિટમાં બન્ને દેશના પ્રમુખોએ સંધિ પર હસ્તાક્ષર કર્યા હતા. જો કે કિમ જોંગ ઉનની સુરક્ષાને લઈને ઉત્તર કોરિયાએ અનેક બાબતોની ચકાસણી કરી હતી. કિમ જોંગ ઉન દ્વારા અમેરિકા સાથે સંધિ કરાર કરવામાં આવ્યા ત્યારે એક પેન પણ સુરક્ષાના કારણોસર બદલી દેવામાં આવી હતી. સંધિ પર હસ્તાક્ષર કરવા માટે યુએસે કિમને આપેલી પેન તેની બહેન કિમ યો-જોંગે છેલ્લી ઘડીએ બદલી નાખી અને પોતાની પાસે રહેલી બીજી પેન આપી હતી જેની મદદથી કિમે સંધિ પર હસ્તાક્ષર કર્યા હતા.